Diari Oficial de la Generalitat Valenciana


Sumari del DOGV 6540, del 10-06-2011 (2011/6051)

Notificació de la sentència dictada en el judici ordinari número 2353/2009.
---------------------------------------------------------------------------

### Dades del document

Número de DOGV
:   6540

Data del DOGV
:   10-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6051


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el judici ordinari número 2353/2009. [2011/6051]  
Procediment ordinari 002353/2009  
De: Caixa d'Estalvis de València, Castelló i Alacant (Bancaixa).  
Procurador: Onofre Marmeneu Laguía.  
Contra: Hermes Fernando Roman Loayza.  
Procurador/a: -  
Cèdula de notificació  
En el procediment a què es fa referència s'ha dictat la resolució que, literalment, és com segueix:  
«Sentència número 30/2011  
València, 31 de gener de 2011  
Juan Carlos Artero Mora, magistrat titular del Jutjat de Primera Instància número 10 de València, he vist aquestes actuacions de judici ordinari, seguides en aquest Jutjat amb el número 2353/2009, promogudes per la Caixa d'Estalvis de València, Castelló i Alacant, Bancaixa, representada pel procurador Onofre Marmaneu Laguía i defensada pel lletrat Rafael Guía Llobet, contra Hermes Fernando Román Loayza, declarat en situació de rebel·lia, sobre reclamació d'una quantitat.   
  
  
Dispositiva  
1. Estime la demanda interposada per la Caixa d'Estalvis de València, Castelló i Alacant, Bancaixa, contra Hermes Fernando Román Loayza, i condemne el demandat a pagar a l'actora la quantitat de quatre mil quatre-cents quaranta-sis euros i noranta-quatre cèntims (4.446,94 €) de principal, més els interessos vençuts i als que han de véncer al tipus pactat del 12,0590% des de la data de tancament del compte el 30 d'octubre de 2009.  
2. Condemne el demandat al pagament de les costes processals causades.  
Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació, que cal preparar dins del termini de cinc dies des que es notifique, i presentar davant d'aquest Jutjat un escrit on s'esmente la resolució impugnada i on es manifeste la voluntat de recórrer-hi, i amb la indicació dels pronunciaments que s'impugnen.  
El recurs no s'admetrà si quan el prepara la part no acredita que ha consignat a l'entitat Banesto i en el compte de dipòsits i consignacions obert a nom d'aquest Jutjat, amb referència a aquest procediment, la quantitat de 50 euros, en concepte de dipòsit per a interposar un recurs, de conformitat amb la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre).  
  
Que el secretari expedisca una testimoniança d'aquesta resolució, que s'unirà a les actuacions que l'han motivada, i porteu-ne l'original al llibre de sentències d'aquest Jutjat.  
Aquesta és la meua sentència, que pronuncie, mane i firme».  
I com a conseqüència del parador ignorat d'Hermes Fernando Román Loayza, estenc aquesta cèdula perquè valga de notificació.  
  
  
València, 11 de maig de 2011.- El secretari: Julio Giráldez Blanco.